બજાજે જણાવ્યું હતું કે,‘રાજ્ય સરકાર સંચાલિત વીજ કંપનીઓ (ડિસ્કોમ્સ) દ્વારા તેમની ટેરિફ પિટિશનમાં મીટર ભાડાને ફિક્સ્ડ ચાર્જ સાથે જોડી દેવાની ડિમાન્ડ કરવામાં આવી હતી. ડિસ્કોમ્સે સારા આશય સાથે આ ડિમાન્ડ કરી હતી, જેથી મીટરના ભાડા ઉપર જીએસટી ના લાગે. પરંતુ જર્ક દ્વારા મીટર ભાડું સદંતર નાબૂદ જ કરી દેવાનો આદેશ કરવામાં આવ્યા હતો. સરકારી ઉપરાંત ખાનગી કંપનીઓને પણ આ આદેશ લાગુ થતા 1લી એપ્રિલથી અમલી બન્યો છે. આ અંગેની રજૂઆત જર્ક સમક્ષ છેલ્લા પાંચ વર્ષથી અમારા તરફથી કરવામાં આવતી હતી કે ગેસ, વોટર કે પછી ટેલિફોન મીટર લગાવવામાં આવે છે ત્યારે તેના ઉપર કોઇ ભાડું લેવામાં આવતું નથી. ત્યારે વીજળીના મીટર ઉપર શા માટે ભાડું લેવાય છે. આ રજૂઆતને પણ જર્કે આદેશ કરતા સમયે ધ્યાનમાં રાખીને મીટર ભાડું રદ કર્યું છે. જેથી હવે સિંગલ ફેઝના ગ્રાહકોને દર મહિને Rs 11.80, થ્રી ફેઝ માટે Rs 35.40ની બચત થશે.’